recursal/SuperWikiNEXT-32B huggingface dataset:
***அழகான நாட்கள்*** என்பது 2001 ஆம் ஆண்டைய இந்திய தமிழ் நகைச்சுவை திரைப்படம் ஆகும். இப்படத்தை சுந்தர் சி. இயக்க, கார்த்திக் மற்றும் ரம்பா ஆகியோர் முக்கிய கதாபாத்திரங்களில் நடித்துள்ளனர், மேலும் *உள்ளத்தை அள்ளித்தா* (1996) மற்றும் *உனக்காக எல்லாம் உனக்காக* (1999) ஆகியவற்றின் வெற்றிகளுக்குப் பிறகு *சுந்தருடன்* இந்த ஜோடியின் மூன்றாவது படமாக இது இருந்தது. இப்படத்தில் மும்தாஜ், கவுண்டமணி, செந்தில் ஆகியோர் முக்கிய வேடங்களில் நடித்தனர். படத்திற்கு தேவா இசையமைத்தார். 7 திசம்பர் 2001 அன்று வெளியான இப்படம், மலையாள திரைப்படமான *மின்னாராமின்* மறு ஆக்கம் ஆகும், மேலும் இது ஜெய்சங்கரின் திரைப்படமான *பெண்ணே நீ வாழ்க படத்தை* அடிப்படையாகக் கொண்டது.

கதை
---

இந்துவும் சந்திருவும் (ரம்பா மற்றும் கார்த்திக்) காதலிக்கிறார்கள். இந்து தீடீரென்று காணாமல் போகிறாள் சந்திருவுக்கு ரேகாவுடன் (மும்தாஜ்) நிச்சயதார்த்தம் ஏற்படுகிறது. மூன்று ஆண்டுகளுக்குப் பிறகு ஒரு சிறுமியுடன் இந்து மீண்டும் வருகிறாள். அந்த சிறுமி சந்திருவின் மகள் என்று கூறுகிறாள். சந்திரு அதை கடுமையாக மறுத்து, அதன் உண்மையை அறிய முயற்சிக்கிறான். நகைச்சுவையான பல காட்சிகளுக்குப் பிறகு, இந்துவின் சகோதரியை மயக்கிய சந்திருவின் திருமணமான சகோதரனின் சட்டவிரோத மகள் அந்தப் பெண் என்பதை அறியவருகிறது. வில்லனான அவனது சகோதரனின் பயனற்ற முயற்சிக்குப் பிறகு, ரேகாவிடம் மன்னிப்பு கேட்காமல் சந்திரு இந்துவை வேகமாக அடைகிறான். ரேகா எந்த விளக்கமும் அளிக்காமல் ஆரம்பக் காட்சியில் இந்து காணாமல் போன்ற செயலைச் செய்கிறாள்.

நடிகர்கள்
---------

* சந்துருவாக கார்த்திக்
* இந்துவாக ரம்பா
* ரேகாவாக மும்தாஜ் (நடிகை)
* ரஞ்சித்தாக கவுண்டமணி
* ராஜசேகராக மணிவண்ணன்
* மகாலியாக செந்தில்
* காணவாக ராஜீவ்
* சோமசுந்தரமாக டெல்லி கணேஷ்
* சோமசுந்தராமின் மருமகனாக பொன்னம்பலம்
* சண்டைக்காரராக தளபதி தினேஷ்
* மருத்துவராக மதன் பாப்
* குணாவின் மனைவியாக சபிதா ஆனந்த்
* ஆசாவாக ஜோதி மீனா
* சித்ரா லட்சுமணன்
* அனு மோகன்
* வெங்கல் ராவ்
* முத்துக்காளை
* மைக்கேலாக பாண்டியராஜன் (விருந்தினர் தோற்றம்)

தயாரிப்பு
---------

சிம்ரன் முதலில் ரம்பாவுக்கு பதிலாக இந்த படத்தில் முக்கிய கதாபாத்திரத்தில் நடிக்க ஒப்பந்தம் செய்யபட்டிருதார். இது 1994 மலையாள திரைப்படமான *மின்னரத்தின்* தமிழ் மறு ஆக்கம் ஆகும்.

இசை
---

படத்திற்கு தேவா இசையமைத்தார்.

| எண். | பாடல் | பாடகர்கள் | பாடல் வரிகள் |
| --- | --- | --- | --- |
| 1 | "அடி தேவதையே" | திப்பு, "மகாநதி" ஷோபனா | பா. விஜய் |
| 2 | "சிக் சிக் சின்னக்கிளியே" I | சுஜாதா, எஸ். பி. பி. சரண் |
| 3 | "சிக் சிக் சின்னக்கிளியே" II | ஹரிஹரன், ஷைசன் |
| 4 | "இஷா இஷா" | மனோ, அனுராதா ஸ்ரீராம் |
| 5 | "கதல் ஓகே" | சங்கர் மகாதேவன், சுஜாதா | கலைகுமார் |
| 6 | "உடுகயா உடுகயா" | மால்குடி சுபா | பா. விஜய் |

மேற்கோள்கள்
-----------

1. ↑  "Azhagana Naatkal". 2014-03-23 அன்று மூலம் பரணிடப்பட்டது. 2014-12-04 அன்று பார்க்கப்பட்டது.
2. ↑  "Azhagana Naalgal". *archive.org*. 19 August 2003. 19 August 2003 அன்று மூலம் பரணிடப்பட்டது. 4 April 2018 அன்று பார்க்கப்பட்டது.
3. ↑
4. ↑  "Simran to wed". *archive.org*. 25 October 2004. 25 October 2004 அன்று மூலம் பரணிடப்பட்டது. 4 April 2018 அன்று பார்க்கப்பட்டது.
5. ↑  "Azhagana Naatkal songs". *Gaana.com*. 2019-03-03 அன்று பார்க்கப்பட்டது.
6. ↑  "Azhagana Natkal (Original Motion Picture Soundtrack)". *Apple Music*. 2019-03-03 அன்று பார்க்கப்பட்டது.

வெளி இணைப்புகள்
---------------

* ஜாயிண்ட்ஸ்கீனில் அழகான நாட்கள்
**முட்டையுரு** (*Oval*) என்பது முட்டையின் தோற்றத்தை ஒத்த வளைந்த தளவுருவாகும். முட்டையுருவினுடைய முப்பரிமாண வடிவம் முட்டை வடிவப் பொருள் என அழைக்கப்படும்.

வடிவியலில் முட்டையுரு
---------------------

வடிவியலில், சில வளையிகளைக் குறிப்பிடுவதற்கு முட்டையுரு எனும் சொல் பயன்படுத்தப்படுகின்றது. முட்டையை ஒத்த வளையி முட்டையுரு என அழைக்கப்படும்.

வடிவியலில் முட்டையுரு பயன்படுத்தப்படுவதற்கான எடுத்துக்காட்டுகள் பின்வருமாறு:-

* காசினி முட்டையுரு
* கார்த்தீசியன் முட்டையுரு

தொழினுட்ப வரைதல்
----------------

தொழினுட்ப வரைதலில் முட்டையுருவை வரைதல்
தொழினுட்ப வரைதலில் படத்திலுள்ளவாறு முட்டையுரு வரையப்படும்.

ஆங்கிலத்தில்
------------

முட்டையுரு என்பதன் ஆங்கிலச் சொல்லான *Oval* என்பது இருபரிமாணத்திலோ முப்பரிமாணத்திலோ உள்ள முட்டையைப் போல் உள்ள உருவத்தை அல்லது நீள்வட்டத்தைக் குறிக்கிறது. சில இடங்களிற்செவ்வகம் ஒன்றினால் இணைக்கப்பட்ட ஈரரை வட்டங்களைக் குறிக்கவும் *Oval* என்ற ஆங்கிலச் சொல் பயன்படுத்தப்படுகின்றது.

மேற்கோள்கள்
-----------

1. ↑  முட்டையுரு (ஆங்கில மொழியில்)
2. ↑  முப்பரிமாண முட்டையுரு எப்படி அழைக்கப்படும் (ஆங்கில மொழியில்)?
3. ↑  முட்டையுரு (ஆங்கில மொழியில்)
வான் டீமனின் நிலத்தில் ஆர்தர் துறை: ஆஸ்திரேலியாவில் குடியேற்றப்பட்ட குற்றவாளிகளின் பெரும் சிறைக்கூடம் அல்லது பாசறை
**வான் டீமனின் நிலம்** (*Van Diemen's Land*) என்பது ஆஸ்திரேலியாவின் தற்போதைய மாநிலமான தாஸ்மானியா தீவிற்கு ஆரம்பத்தில் ஐரோப்பியர்கள் வைத்த பெயராகும். டச்சு நாடுகாண் பயணி ஏபல் டாஸ்மான் தாஸ்மானியாவில் காலடி வைத்த முதலாவது ஐரோப்பியர் ஆவர். டச்சு கிழக்கிந்தியக் கம்பனியின் ஆளுநரான அந்தனி வான் டீமனின் நினைவாக டாஸ்மான் இத்தீவிற்கு "வான் டீமனின் நிலம்" எனப் பெயரிட்டார்.

1803 இல் இத்தீவு பிரித்தானியரினால் குற்றவாளிகளின் குடியேற்றமாக மாற்றப்பட்ட போது இது பிரித்தானியக் குடியேற்ற நாடான நியூ சவுத் வேல்சின் பகுதியாக *வான் டீமனின் நிலம்* என்ற பெயரில் இணைக்கப்பட்டது. 1824 ஆம் ஆண்டில் இத்தீவு நியூ சவுத் வேல்சில் இருந்து பிரிக்கப்பட்டு தனியான குடியேற்றப் பிரதேசமாக மாற்றப்பட்டது. 1856 ஆம் ஆண்டில் இப்பிரதேசம் சுயாட்சி கொண்ட தனியான நாடாளுமன்றதைக் கொண்ட நாடாக ஆக்கப்பட்டு அதற்கு தாஸ்மானியா என்ற பெயரும் இடப்பட்டது.

குற்றவாளிகளின் குடியேற்றப் பிரதேசம்
-----------------------------------

1830களில் இருந்து 1853 ஆம் ஆண்டில் குற்றவாளிகள் அனுப்பப்படுவது நிறுத்தப்படும் வரையில் வான் டீமனின் நிலமே ஆஸ்திரேலியாவின் முக்கிய குடியேற்ற நாடாக இருந்தது. மொத்தமாக 75,000 குற்றவாளிகள் இத்தீவிற்கு அனுப்பப்பட்டனர். இது ஆஸ்திரேலியாவுக்கு அனுப்பப்பட்ட குற்றவாளிகளின் 40 விழுக்காடு ஆகும்.

1663 இல் வான் டீமனின் நிலத்தின் வரைபடம்
ஆண் குற்றவாளிகள் பல்வேறு தொழில்களிலும் நியமிக்கப்பட்டனர். கடுமையான குற்றவாளிகள் டாஸ்மான் தீபகற்பத்தில் உள்ள சிறையில் (போர்ட் ஆர்தர்) வைக்கப்பட்டனர்.

பெண்கள் ஏனைய விடுதலை பெற்ற குடியேறிகளின் வீடுகளில் வேலைக்காக அனுப்பப்பட்டனர். அல்லது பெண்களுக்கான தொழிற்சாலைகளில் வேலைக்கு அமர்த்தப்பட்டனர். வான் டீமனின் நிலத்தில் மொத்தம் ஐந்து பெண்கள் தொழிற்சாலைகள் அமைக்கப்பட்டிருந்தன.

விடுதலை பெற்ற பலர் தீவை விட்டு விலகி விக்டோரியாவில் குடியேறினர். இதனால் விக்டோரியாவில் ஏற்கனவே குடியேறியிருந்த குடியேற்றவாசிகளுக்கும் வான் டீமனில் இருந்து வந்தவர்களுக்கும் இடையில் அடிக்கடி கலகங்கள் ஏற்படலாயின.

வெளி இணைப்புகள்
---------------

* Constitution Act 1855, establishing an elected parliament in the colony பரணிடப்பட்டது 2006-02-20 at the வந்தவழி இயந்திரம்
**டெருயெல் பெருங்கோவில்** (Cathedral of Teruel) என்பது எசுப்பானியாவில் டெருயெல் எனும் இடத்தில் அமைந்துள்ள ரோமன் கத்தோலிகப் பெருங்கோவில் ஆகும். இவ்வாலயம் புனித மரியாளுக்கு உரித்தானது. முடேயர் எனும் ஒருவகைக் கட்டடக்கலைக்கு இவ்வாலயம் பிரசித்திபெற்றது. 1986 ஆம் ஆண்டு இவ்வாலயம் யுனெஸ்கோவினால் உலக பாரம்பரியக் களமாக அறிமுகப்படுத்தப்பட்டது.

வரலாறு
------

இரண்டாம் அல்ஃபொன்சொ எனும் மன்னனால் இவ்வாலயத்தின் கட்டுமானப் பணிகள் ஆரம்பமாயின. 13 ஆம் நூற்றாண்டில் மொரிஸ்கோ கட்டடவடிவமைப்பாளரான யுசாஃப் என்பவர் இவ்வாலயத்தை மீளமைத்தார். இங்குள்ள முடேயர் மணிக்கோபுரம் 1257 ஆம் ஆண்டில் கட்டிமுடிக்கப்பட்டது. 1538 ஆம் ஆண்டில் தேவாலயத்தின் நடுவில் ஒரு கூடம் ஒன்று (nave) கட்டப்பட்டது. 1587 ஆம் ஆண்டில் டெருயெல் திருச்சபை (Diocese of Teruel) எனும் பெயரில் ஒரு திருச்சபையும் ஆரம்பிக்கப்பட்டது.

கண்ணோட்டம்
----------

இப்பெருங்கோயிலின் மணிக்கோபுரமானது எசுப்பானியாவில் பாதுகாக்கப்பட்டுவந்த மிகச்சிறந்த முடேயர் மணிக்கோபுரங்களில் ஒன்றாகும். இக்கோபுரம் சதுர வடிவார சமதரையயும் மூன்று அடுக்கு மாடிகளையும் கொண்டுள்ளது. இதன் உச்சியில் எண்கோண வடிவிலான ஒரு விளக்கு காணப்படுகின்றது.

படத்தொகுப்பு
------------

* 
*

வெளி இணைப்புக்கள்
-----------------

விக்கிமீடியா பொதுவகத்தில்,  
 ***Teruel Cathedral***   
என்பதின் ஊடகங்கள் உள்ளன. 

* தேவாலயத்தின் விவரமும் படங்களும் (எசுப்பானியம்)
* Page with virtual visit and photos பரணிடப்பட்டது 2014-10-06 at the வந்தவழி இயந்திரம் (எசுப்பானியம்) (ஆங்கிலம்)
**வான் கடலியல்** *(Astrooceanography)* என்பது பூமி என்ற கிரகத்திற்கு வெளியே இருக்கும் கடல்களைப்பற்றி படிக்கின்ற அறிவியல் துறையாகும். வான் உயிரியல், வான் வேதியியல் மற்றும் வான் நிலவியல் முதலான பிற கிரக அறிவியல் துறைகளைப் போல அல்லாமல், சனி கோளின் டைட்டன் துணைக்கோளிலும் வியாழன் கோளின் கனிமீடு துணைக்கோளிலும் 
நிலப்பரப்புக்குக் கீழே கடல்கள் இருப்பது கண்டுபிடிக்கப்பட்ட பிறகுதான் வான் கடலியல் என்ற அறிவியல் துறை தோற்றம் கண்டது. மேலும் பயணத்திட்டங்கள் நிகழ்ந்து இந்நிலவுகளுக்கு சென்று ஆய்வு மேற்கொள்ளும் வரை வான் கடலியல் துறை தொடர்பான ஊகங்கள் பெருகிக் கொண்டேயிருக்கும். சூரியக் குடும்பத்தில் உள்ள வான் பொருட்கள் தொடர்பாக ஏராளமான கோட்பாடுகள் நம்மிடம் உள்ளன. நெப்டியூன் கோளில் உள்ள கடல் முழுவதும் வைரங்கள் நிரம்பியிருப்பதாகவும், வியாழன் கோளில் உள்ள கடல் முழுவதும் திரவ ஐதரசன் நிரம்பியுள்ளதாகவும் கோட்பாடுகள் கூறுகின்றன

வான் கடலியல் துறை, வான் உயிரியலுடன் நெருங்கிய தொடர்பு கொண்டுள்ளது. ஏனெனில், கடல்களில்தான் எளிய உயிரினங்களும் வாழ்வதற்கேற்ற சாத்தியங்கள் அதிகமுள்ளன.

மேற்கோள்கள்
-----------

1. ↑
2. ↑
3. ↑
4. ↑
**இராசேசு பி. என். ராவ்** (Rajesh P. N. Rao சூலை 2, 1970 ) அமெரிக்காவில் சியாட்டிலில் உள்ள வாசிங்டன் பல்கலைக்கழகத்தில் கணினித் துறையின் ஆராய்ச்சியாளர் ஆவார். இவர் இந்தியாவில் சென்னையில் பிறந்தவர்.

கல்வித் தகுதிகள்
----------------

இராசேசு ராவ்  ஏஞ்சிலா ஸ்டேட் பல்கலைக்கழகத்தில் 1992 இல் கணினி அறிவியலிலும் கணிதத்திலும் பட்டம் பெற்றார். பின்னர் ரோசெஸ்டர் பல்கலைக்கழகத்தில் 1994 இல் எம். எஸ். பட்டமும் 1998 இல் ஆய்வுப் பட்டமும் பெற்றார்.

பணிகள்
------

கணினி  நரம்பியல், செயற்கை நுண்ணறிவு, மனித மூளையைக் கணினி வாயிலாக ஆராய்தல் போன்ற துறைகளில் வல்லுநர். 4000 ஆண்டுகள் பழைமை வாய்ந்த சிந்து சமவெளி நாகரிகத்தைப் பற்றி ஆய்வுகள் செய்து வருபவர். சிந்துசமவெளிக் காலத்தின் வரிவடிவத்தைப் புரிந்துகொள்ளும் பிரைன் கம்ப்யூட்டர் இன்டர்பேசிங் என்ற ஒரு நூலை எழுதியுள்ளார். இந்த நூலை கேம்பிரிட்ச் பல்கலைக்கழகப் பதிப்பகம் வெளியிட்டுள்ளது.

மூளையின் இயக்கத்தை உணர்ந்து கொள்ளும் வகையில் மின்சாரத் தொப்பியை அணிந்து கொண்டு மற்றொரு மனிதரிடம் உடலில் அசைவை உண்டாக்கினார்.
ஒரு மனிதனின் மூளையிலிருந்து மற்றோரு மனிதன் மூளைக்கு இணையத்தின் மூலமாக செய்திகள் பரிமாற்றம் செய்ய முடியும் என்பதை 2013 இல் செய்து காட்டினார்.

விருதுகள்
---------

* சுலோவன் பேகல்ட்டி பெல்லோஷிப், 2001
* பாக்கார்ட்  பெல்லோஷிப்,
* என் எஸ் எப் கேரியர் விருது 2002
* ஓஎன்ஆர் யங் விருது 2002

மேற்கோள்
--------

1. ↑  "Curriculum Vitae: Rajesh P.N. Rao's" (PDF). *Washington.edu*. September 2010. 2013-10-29 அன்று மூலம் (PDF) பரணிடப்பட்டது. 2017-08-23 அன்று பார்க்கப்பட்டது.
2. ↑  Vergano, Dan (August 28, 2013). "Researcher remotely controls colleague's body with brain". *USA Today*. .

வெளியிணைப்புகள்
---------------

* Home page and publications
* fusione mentale
* Rajesh Rao at TED Edit this at Wikidata
* TED talk: A Rosetta Stone for a lost language (TED2011)
**தேசிய மருந்தியல் கல்வி மற்றும் ஆராய்ச்சி நிறுவனம்** (*National Institute of Pharmaceutical Education and Research, Raebareli*) இந்தியாவின் உத்தரப்பிரதேச மாநிலத்திலுள்ள ரேபரேலி நகரத்தில் 2008 ஆம் ஆண்டு நிறுவப்பட்டது. இது லக்னோவில் உள்ள போக்குவரத்து வளாகத்திலிருந்து இயங்கும் இந்திய பொது மருந்தியல் ஆராய்ச்சி பல்கலைக்கழகமாகும். இந்தியாவின் இரசாயனம் மற்றும் உர அமைச்சகத்தின் கீழ் உள்ள ஏழு தேசிய மருந்து கல்வி மற்றும் ஆராய்ச்சி நிறுவனங்களின் ஒரு பகுதியாக இந்நிறுவனம் இயங்குகிறது. மருந்து அறிவியலில் முதுநிலை மற்றும் முனைவர் பட்டங்களையும் நிறுவனம் வழங்குகிறது. தேசிய முக்கியத்துவம் வாய்ந்த ஒரு நிறுவனமாகவும் வளர்ந்து வரும் இந்திய மருந்துத் தொழிலுக்கு மனித வள மேம்பாட்டில் முக்கிய பங்கும் வகிக்கிறது. மருந்து உற்பத்தியில் பரந்த அளவிலான திறன்களுடன் இந்தியாவின் அறிவியல் அடிப்படையிலான தொழில்களில் முன்னணியில் தேசிய மருந்தியல் கல்வி மற்றும் ஆராய்ச்சி நிறுவனம் உள்ளது.  

இந்த நிறுவனத்தில் 2 ஆண்டு முதுநிலை பட்டப்படிப்புகள் மூன்று பிரிவுகளில் வழங்கப்படுகின்றன. லக்னோவிலுள்ள மத்திய மருந்து ஆராய்ச்சி நிறுவனம் இந்நிறுவனத்திற்கான வழிகாட்டி நிறுவனமாக செயல்படுகிறது. மருந்து அறிவியலில் முனைவர் பட்டப்படிப்பு, மருந்து விநியோகம், மருந்தியல் மற்றும் உயிரி-மருந்தியல் ஆகியவற்றில் நிறுவனத்திற்குத் தேவையான வழிகாட்டுதல்களை வழங்குகிறது. இரண்டாம் ஆண்டு முதுநிலை மாணவர்கள் மற்றும் ஆராய்ச்சி அறிஞர்களுக்கு மத்திய மருந்து ஆராய்ச்சி நிறுவனம் பயிற்சி அளிக்கிறது.

வளாகம்
------

தேசிய மருந்தியல் கல்வி மற்றும் ஆராய்ச்சி நிறுவனம் லக்னோவின் ஈரா லால் யாதவ் தொழினுட்ப மற்றும் மேலாண்மை நிறுவன வளாகத்தில் அமைந்துள்ள ஒரு போக்குவரத்து வளாகத்தில் இயங்குகிறது.

ஒத்துழைப்புகள்
--------------

* இந்திய தொழில்நுட்ப நிறுவனம் கான்பூர்
* சஞ்சய் காந்தி முதுகலை மருத்துவ அறிவியல் நிறுவனம்
* தில்லி மருந்து அறிவியல் மற்றும் ஆராய்ச்சி பல்கலைக்கழகம்
* இந்திய தொழில்நுட்ப நிறுவனம் ரூர்கி
* இந்திய மருந்து மற்றும் மருந்து பொருட்கள் நிறுவனம், அரித்வார்
* நறுமணம் மற்றும் வாசனை மேம்பாட்டு நிறுவனம், கன்னோசி
* ஈரா பல்கலைக்கழகம்
* பாபாசாகேப் பீம்ராவ் அம்பேத்கர் பல்கலைக்கழகம்

இதனையும் காண்க
--------------

* தேசிய மருந்தியல் கல்வி மற்றும் ஆராய்ச்சி நிறுவனம், ஹாஜிப்பூர்
* தேசிய மருந்தியல் கல்வி மற்றும் ஆராய்ச்சிக் கழகம், மொகாலி

மேற்கோள்கள்
-----------

1. ↑
2. ↑  The Hindu : Education Plus Bangalore : NIPER sets the benchmark
3. ↑  All-India level rank in NIPER for SC boy - The Hindu
4. ↑  NIPER conducts convocation - The Hindu
5. ↑

புற இணைப்புகள்
--------------

முகப்பு பக்கம்



| * பா
* உ
* தொ
தேசிய மருந்தியல் கல்வி மற்றும் ஆராய்ச்சி நிறுவனங்கள் |
| --- |
| 
* அகமதாபாது
* குவகாத்தி
* ஹாஜிப்பூர்
* ஐதராபாத்து
* கொல்கத்தா
* மொகாலி
* ரேபரேலி

 |
**அன்னை மாதம்மாள் ஷீலா பொறியியற் கல்லூரி** (Annai Mathammal Sheela Engineering College) நாமக்கல் மாவட்டம் எருமைப்பட்டி அருகே உள்ளது. இது நாமக்கலிருந்து 15 கிலோ மீட்டர் தொலைவில் உள்ளது. இது 1996ல் துவங்கப்பட்டது. இது கொல்லிமலையின் பின்புலத்தில் நாமக்கல் துறையூர் நெடுஞ்சாலையில் அமைந்துள்ளது. இது மறைந்த பழனியப்பா தேவசகாயம் மற்றும் மாதம்மாள் ஷீலாவால் துவங்கப்பட்டது. இது கிறித்துவ சிறுபான்மையினர் கல்வி நிறுவனங்கள் என்ற வகைப்பாட்டின் கீழ் அமைகிறது.

படிப்புகள்
----------

இளநிலை:

* கணிப்பொறியியல்
* மின்னியல், தொலைத்தொடர்பியல்
* மின்னணுவியல்
* இயந்திரப் பொறியியல்
* கட்டிடக் கலை
* தகவல் தொழில்நுட்பம்

முதுநிலை:

* எம் பி ஏ - முதுகலை வணிக நிர்வாகம்
* எம் சி ஏ - கணினிப் பயன்பாடுகள்
* எம்.இ. - கம்ப்யூட்டர் அறிவியல் மற்றும் பொறியியல்.
* எம்.இ. - பவர் மின்னணுவியல் & இயக்கிகள்
* எம்.இ. - பிரயோக மின்னணுவியல்
* எம்.இ. - எம்பெடட் சிஸ்டம்ஸ்
* எம்.இ. - கேட் / கேம்
* எம்.இ. - தொழில்துறை பாதுகாப்பு & பொறியியல்
* எம்.இ. - கட்டமைப்பு பொறியியல்
* எம். டெக்- தகவல் தொழில்நுட்பம்

வசதிகள்
-------

* நூலகம்

மாணவர்கள் நலனுக்காக ஆராய்ச்சி வெளியீடுகள், பயனுள்ள ஆன்லைன் ஜர்னல்ஸ், 87 தேசிய, 16 சர்வதேச மற்றும் 29 இதழ்கள்,13465 தொகுதிகள் மற்றும் 4273 தலைப்புகள், 725 குறுவட்டுகளை கொண்டுள்ளது.

* வளாகத் தேர்வுகள்

மாணவர்கள் பயனுள்ள தற்குறிப்பு தயார் பயிற்சி மற்றும் நல்லொழுக்கத் திறன்கள் அபிவிருத்தி செய்ய தனியாக ஒரு வேலை வாய்ப்பு மற்றும் பயிற்சி துறை உள்ளது. 

* விளையாட்டு அரங்கம்

கூடை பந்து, கரப்பந்தாட்டம், யோகா கிளப் போன்ற உட்புற மற்றும் வெளிப்புற விளையாட்டுகள் விளையாட விசாலமான இடவசதிகள் உள்ளன.

சான்றுகள்
---------

1. ↑  அன்னை மாதம்மாள் ஷீலா கல்லூரியில் தேசியக் கருத்தரங்கு
2. ↑   அன்னை மாதம்மாள் ஷீலா கல்லூரியில் வளாகத் தேர்வு
3. ↑  மண்டலங்களுக்கிடையிலான விளையாட்டுப் போட்டிகளில் எருமப்பட்டி அன்னை மாதம்மாள் ஷீலா பொறியியல் கல்லூரி சிறப்பிடம் பெற்றுள்ளது.

வெளியிணைப்புகள்
---------------

அன்னை மாதம்மாள் ஷீலா பொறியியற் கல்லூரியின் இணையதளம்
**வான் டெர் வால்சின் சமன்பாடு** (*Van der Waals' Equation*) என்பது வளிமம் மற்றும் நீர்மங்களின் அடர்த்தியை அவற்றின் அழுத்தம், கொள்ளளவு மற்றும் வெப்பநிலை நிலைகளுடன் தொடர்புபடுத்தி விளக்கும் ஒரு வெப்ப இயக்கவியல் நிலைச் சமன்பாடு. இச்சமன்பாட்டைக் கண்டறிந்தமைக்காக டச்சு நாட்டைச் சேர்ந்த இயற்பியலாளர் *யொகான்னசு டீடெரிக் வான் டெர் வால்சு* 1910 ஆம் ஆண்டின் இயற்பியலுக்கான நோபல் பரிசை வென்றார்.

உன்னத வளிமச்சமன்பாடு
--------------------

உன்னத வளிமங்களுக்கு {\displaystyle PV=nRT\,} என்ற சமன்பாடு பொருந்தும். இதில் வளிமத்திலுள்ள அணுக்கள் அல்லது மூலக்கூறுகளுக்கிடையே கவர்ச்சி விசை ஏதுமில்லை என்றும் அவைகளுடைய பருமனளவு புள்ளி அளவே என்றும் கொள்ளப்பட்டுள்ளன.

{\displaystyle p={\frac {RT}{V\_{\mathrm {m} }}}={\frac {RT}{v}}.}

வான் டெர் வால்சின் சமன்பாடு
---------------------------

உண்மையான வளிமங்களுக்கு உன்னத வளிமச்சமன்பாடு பொருந்தாது. ஒரு கலனில் மையப்பகுதியிலுள்ள உள்ள வளிமத்தின் அணுக்கள் எல்லா திசையிலும் கவர்ச்சி விசைக்கு ஆட்பட்டு உள்ளன. ஆனால் கலத்தின் சுவர்களுக்கருகிள்ள அணுக்கள் அவ்வாறு இல்லாமல் உள்புறமாக அதிகமாக கவர்ந்து இழுக்கப்படுகின்றன. எனவே கலனின் சுவர்களில் காணப்படும் அழுத்தம் சற்று குறைவாகவே உள்ளது.

சுவரில் காணப்படும் அழுத்தம் ஒரு கன செ.மீ.ல் காணப்படும் அணுக்களின் எண்ணிக்கைக்கு அல்லது வளிமத்தின் அடர்த்திக்கு நேர்வீததில் உள்ளது. இதனை வளிமத்தின் கன அளவிற்கு எதிர் விகித்திலுள்ளது என கூறலாம். ஏனெனில் {\displaystyle d=1/v} ஆகும். அதுபோல் ஒரு சதுர செ.மீ.பரப்பில் மோதும் அணுக்களின் எண்ணும் அடர்த்திக்கு நேர்வீதத்தில் உள்ளது. அதாவது {\displaystyle 1/v} க்குச் சமமாகும். அழுத்தக் குறைபாடு {\displaystyle 1/v^{2}} க்குச் சமமாகும். எனவே இயல்பான வளிமங்களுக்கு அழுத்தம் {\displaystyle {a'}/v^{2}} அளவு கூடுதலாகவே உள்ளது. அதன் அழுத்தம் {\displaystyle P+{a'}/v^{2}} என்றாகிறது.

இதுபோல் அணுக்களின் பருமனளவு காரணமாக கொள்கலனின் அளவை வளிமத்தின் கன அளவாக கொள்ளமுடியாது. ஒவ்வொரு சுவர் பக்கமும் ஆரத்தின் அளவு குறைவுபடும் எனவே வளிமத்தின் பருமனளவு {\displaystyle (v-{b'})} க்கு சமமாக உள்ளது. எனவே சாதரண வளிமங்களுக்கு 

{\displaystyle \left(p+{\frac {a'}{v^{2}}}\right)\left(v-b'\right)=kT}
இதுவே வான் டெர் வால்சின் சமன்பாடாகும்

{\displaystyle {a'}} என்பது அணுக்கள், துகள்கள் அல்லது மூலக்கூறுகளுக்கிடையேயுள்ள கவர்ச்சி விசையின் சராசரி அளவு
{\displaystyle {b'}} என்பது அணுக்கள், துகள்கள் அல்லது மூலக்கூறுகளால் நிரப்பப்படாத கொள்ளவு
{\displaystyle v=V/N} என்பது கொள்கலனின் கன அளவு
{\displaystyle k} என்பது போல்ட்ஸ்மன் மாறிலி

சான்றுகள்
---------

1. 1 2  "J. D. van der Waals, The equation of state for gases and liquids". *Nobel Lectures, Physics 1901-1921*. Amsterdam: Elsevier Publishing Company. 1967. பக். 254–265. .
**சிவப்பணுச்சிதைவு - சிறுநீரகச்செயலிழப்புக் கூட்டறிகுறி** (சிசிகூ) அல்லது **சிவப்பணுச்சிதைவு - குருதியூரியாக் கூட்டறிகுறி** (Hemolytic-uremic syndrome / HUS) என்பது தொற்று ஒன்று பொதுவாக சமிபாட்டுத்தொகுதியில் ஏற்படுவதன் விளைவாக, நோய் உண்டாக்கும் நுண்ணுயிரிகள் வெளிவிடும் நச்சுப்பொருட்களால் செவ்வணுக்கள் அழிவதையும் சிறுநீரகப் பாதிப்பு ஏற்படுவதையும் கொண்டுள்ள ஒரு நோய்க் கூட்டறிகுறியாகும். இதன் விளைவாக சிவப்பணுச்சிதைவுக் குருதிச்சோகை, கடிய சிறுநீரகச் செயலிழப்பு (குருதியூரியா மிகைப்பு) மற்றும் குருதிச் சிறுதட்டுக்கள் குறைவடைதல் போன்ற குறைபாடுகள் உண்டாகும். இதனால் மிகையாகப் பாதிக்கப்படுவோர் சிறார்களாவர், எனினும் எவ்வயதினருக்கும் சிசிகூ ஏற்படலாம். பெரும்பான்மை நோய் நிகழ்வுகள் வயிற்றோட்டத்தின் பின்னரே துவங்குகின்றன, இதற்குக் காரணமாக ஈ.கோலை பாக்டீரியா விளங்குகின்றது. உணவு மூலம் தொற்றை உண்டாக்க வல்ல ஈ.கோலையின் ஓ157:எச்7 மற்றும் ஓ104:எச்4 வகைகள் பிரதான காரணிகளாகத் திகழ்கின்றன. சிசிகூ உடனடியாகக் கவனத்தில் கொள்ளவேண்டிய மருத்துவ விடயமாகும், இது 5-10% இறப்புவீதத்தைக் கொண்டுள்ளது, மீதிப்பேரில் பெரும்பாலானோர் இயல்பு நிலைக்குத் திரும்பினாலும் சிலருக்கு நெடுங்கால சிறுநீரக நோய்கள் உருவாகி சிறுநீரக மாற்றுச் சிகிச்சை செய்யவேண்டிய தேவைக்கு ஆட்படுவர்.  இது ஒரு கூட்டறிகுறியென 1955-இல் வரையறுக்கப்பட்டது.

உசாத்துணைகள்
------------

1. ↑
2. ↑  Corrigan JJ, Boineau FG (November 2001). "Hemolytic-uremic syndrome". *Pediatr Rev* **22** (11): 365–9. பப்மெட்:11691946.
3. ↑  Anagnou NP, Papanicolaou N, Fessas P (1991). "Recurrent attacks of hemolytic uremic syndrome". *Haematologia (Budap)* **24** (2): 101–5. பப்மெட்:1816053.
4. ↑  GAsser C, Gautier E, Steck A, Siebenmann RE, Oechslin R (September 1955). "Hemolytic-uremic syndrome: bilateral necrosis of the renal cortex in acute acquired hemolytic anemia" (in German). *Schweiz Med Wochenschr* **85** (38-39): 905–9. பப்மெட்:13274004.
ஒரு உடைந்த காட்டு பறவையின் முட்டை
**முட்டைஓடு** (Eggshell) என்பது முட்டையின் கடினமான வெளியுறை ஆகும். சில முட்டைகள் மென்மையான வெளியுறை கொண்டுள்ளன. பொதுவாக பறவை முட்டைகள் கடினமான சுண்ணாம்பினாலான ஓட்டைக் கொண்டுள்ளன.

வகைகள்
------

### பூச்சிகளின் முட்டைகள்

பட்டாம்பூச்சி கரு / கம்பளிப்பூச்சி முட்டை ஓட்டின் வழியாக தெரிவதைக் காணலாம்
பூச்சிகள் ம்ற்றும் பிற கணுக்காலிகள் பல வகையான, வடிவமுடைய முட்டைகளை இடுகின்றன. சில பூச்சிகளின் முட்டைகள் தோல் போன்ற மென்மையான உறையை கொண்டும், சில கடினமான சுண்ணாம்பினாலான ஓடு கொண்டவையாக உள்ளன. தோல் போன்ற மென்மையான உறை பெரும்பாலும் புரதத்தாலானது.

### மீன்கள், இருவாழ்விகள், ஊர்வனவற்றின் முட்டைகள்

மீன் மற்றும் நீர்நில வாழ்வன இவைகளில் பொதுவாக இவைகளில் வெளிக்கருதல் நடைபெறுகிறது, முட்டைகள் தோல் போன்ற மென்மையான உறையை கொண்டிருக்கும்.

பொதுவாக ஊர்வனவற்றின் முட்டைகள் அமுங்கக்கூடியவாகவோ, கடினமான ஓடுடையவை இடுகின்றன. பாம்புகளின் முட்டைகள் தோல் போன்ற மென்மையான உறையை கொண்டிருக்கும். ஆமைகளின் முட்டைகள் பெரும்பாலும் கடினமான ஓடுடைய்யாகவோ அல்லது நெகிழ்வானவையாகவோ இருக்கும்.

### பறவைகளின் முட்டைகள்

பறவை முட்டைகள் கடினமான சுண்ணாம்பினாலான ஓட்டைக் கொண்டுள்ளன. இவை பாலணுவுடைய முட்டையை இடுகின்றன.

ஒழுங்கற்ற சுண்ணாம்புப்படிவு கொண்ட பழுப்பு கோழி முட்டை
ஒளியால் தெரியும் அமைப்பு
### பாலூட்டிகளின் முட்டைகள்

முட்டையிடும் பாலூட்டிகளான மோனோட்ரிம்களின் முட்டைகள், ஊர்வனவற்றின் முட்டைகளைப் போல் மென்மையான ஓடுடைய முட்டைகளை இடுகின்றன.

மேற்கோள்கள்
-----------

மேலும் படிக்க
-------------

* Kilner, R. M. (2006). "The evolution of egg colour and patterning in birds". *Biological Reviews* **81** (3): 383–406. doi:10.1017/S1464793106007044. பப்மெட்:16740199. .

வெளித்தொடற்புகள்
----------------

* Fossil eggshells
* Eggshell
பூ. அருணாசலம்
 **பூ. அருணாசலம்** (புனைபெயர் பூவன்னா, பிறப்பு: 1937) கூட்டுறவு நிறுவன அலுவலர். மலேசியாவின் மூத்த எழுத்தாளர்களில் ஒருவர். **கலாசாலைமணி, தொண்டர்மணி, அருந்தமிழரசன்** என்னும் பட்டங்கள் பெற்றவர். 1961 இல் சிங்கப்பூரில் நடைபெற்ற பன்மொழி எழுத்தாளர் மாநாட்டில் மலேசியாவிலிருந்து கலந்து கொண்ட ஒரே தமிழ் எழுத்தாளர். பல சிறுகதைகள், நாடகங்கள், கட்டுரைகள் எழுதி பரிசுகள் பல பெற்றுள்ளார்.

எழுத்துலக வாழ்வு
----------------

1956 இல் எழுத்துலகில் பிரவேசித்தார். 1961 - 1964´இல் 15 எழுத்தாளர்களை ஒன்றிணைத்து சிறுகதைத் தொகுப்பினை வெளியிட்டு சாதனை படைத்தார்.

'பூக்காமல் போகுமா பூ' மற்றும் 'மஞ்சள் குங்குமம்' என்ற இவரது நாவல்கள் சிங்கப்பூர் வானொலியில் நாவல் நாடகத்தொடராக இருமுறை ஒலியேற்றம் கண்டன. 'பௌர்ணமி நிலவில்' என்ற நாவல் தமிழ் நேசனில் ஞாயிறு வாரத்தொடராக வெளியிடப்பட்டது.

பரிசுகள்
--------

* 1961 இல் சிங்கை கலாச்சார அமைச்சு நடத்திய நான்குமொழி நாடகப்போட்டியில், தமிழ்ப் பிரிவில் இவரது 'துரோகி' என்ற தமிழ் நாடகம் முதல் பரிசினைப் பெற்றது.

விருதுகள்
---------

* 1971 இல் மாமன்னரிடமிருந்து *PPN விருது* பெற்றார்.
* 1981 இல் மலேசியத் தமிழ் எழுத்தாளர் சங்கத்தின் விருது பெற்றார்.

வெளிவந்த நூல்கள்
----------------

* *வரலாற்றில் ஒரு மாமனிதர்* - (துன் சம்பந்தன் பற்றிய கட்டுரைத் தொகுப்பு)
* *சமுதாய வீதி* - (கட்டுரைகள்)
* *கும்பிட்ட கரங்கள்* - (சிறுகதைகள்)
* *ஒரு தேசத்தின் சரித்திர மகன்* - (மலாயாவின் முதல் பிரதமர் துங்கு அப்துல் ரஹ்மான் பற்றிய கட்டுரைத் தொகுப்பு)
* *பூவோ பூ*

உசாத்துணை
---------

* மலேசியத் தமிழ் எழுத்துலகம் தளத்தில் பூ. அருணாசலம் பக்கம்
[*தொடர்பிழந்த இணைப்பு*]
**சூடாமணி நிகண்டு** என்னும் நூல் கி.பி. 16 ஆம் நூற்றாண்டில் வாழ்ந்த மண்டல புருடர் என்னும் சமணரால் இயற்றப்பட்டது. இந் நிகண்டு ஆசிரியர் மண்டல புருடர் அவர்கள் வீரமண்டல புருடர் என்றும் அழைக்கப்பட்டார். இந்நூல் 12 பிரிவுகளாக பிரிக்கப்பட்டு விருத்தப்பாவால் ஆன நூல் ஆகும். இதில் 1197 சூத்திரங்களில் 11,000 சொற்களுக்கு விளக்கம் தரப்பட்டுள்ளது.

பெயர்ப் பிரிவு
--------------

சூடாமணி நிகண்டுவில் உள்ள பெயர்த் தொகுதிகள்:-
தேவப்பெயர், மக்கள் பெயர்,விலங்கின் பெயர்,மரப்பெயர்,இடப் பெயர், பல்பொருட் பெயர்,செயற்கை வடிவப் பெயர், பண்பு பற்றிய பெயர்,செயல் பற்றிய பெயர், ஒலி பற்றிய பெயர்.

உசாத்துணை
---------

* சூடாமணி நிகண்டு மூலமும் உரையும்-ஆறுமுக நாவலரால் பரிசோதிக்கப்பட்டது- விஸ்வநாதபிள்ளை- வித்தியா நுபாலன யந்திரசாலை பதிப்பு,சென்னை.சித்தார்தி வருடம் கார்த்திகை மாதம்

* சோ.இலக்குவன், *கழகப் பைந்தமிழ் இலக்கிய வரலாறு*, சைவ சித்தாந்த நூற்பதிப்புக் கழகம், டி.டி.கே சாலை, சென்னை-18, 2001,

வெளி இணைப்பு
------------

சூடாமணி நிகண்டு

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**சூடாமணி நிகண்டு** |
**பூபாலபிள்ளை மயன் செல்லத்துரை** (5 சூன் 1936 - 11 பெப்ரவரி 2016) இலங்கைத் தமிழ் எழுத்தாளரும், பத்திரிகையாளரும், தமிழ்த் தேசியவாதியும் ஆவார். வண்ணன், மயன், நளன், கண்ணா போன்ற புனைபெயர்களிலும் இவர் கவிதைகள், கட்டுரைகள், சிறுகதைகள் எழுதியுள்ளார்.

வாழ்க்கைச் சுருக்கம்
--------------------

செல்லத்துரை கிழக்கிலங்கையில் பெரிய போரதீவில் க. பூபாலப்பிள்ளை, மு. இராசம்மா ஆகியோருக்குப் பிறந்தார். மட்டக்களப்பு அரசடி பாடசாலையிலும், பழுகாமம் மகா வித்தியாலயத்திலும் கல்வி பயின்றார். 1960 களில் பெரிய போரதீவில் பகுத்தறிவு இயக்கத்தை தொடங்கினார். இவ்வியக்கம் பின்னர் பட்டிருப்பு தேர்தல் தொகுதியின் இலங்கைத் தமிழரசுக் கட்சியின் கிளையாக உருவெடுத்தது. அக்கட்சியின் பட்டிருப்பு கிளையின் செயலாளராகவும், மட்டக்களப்பு மாவட்டத்துக்கான கட்சியின் நிருவாகச் செயலாளராகவும் பணியாற்றினார்.

எழுத்தாளராக
-----------

செல்லத்துரை பல கவிதைகள், வரலாற்று, ஆய்வுக் கட்டுரைகள், சிறுகதைகளை எழுதியுள்ளார். தாயகம், நேர்வழி, சமநீதி, தேனாடு ஆகிய பத்திரிகைகளில் ஆசிரியராகப் பணியாற்றியுள்ளார். 40 இற்கும் மேற்பட்ட நாடகங்களை எழுதியுள்ளார். 1995 ஆம் ஆண்டில் தஞ்சாவூரில் நடைபெற்ற எட்டாவது உலகத் தமிழாராய்ச்சி மாநாட்டில் பங்குபற்றி ஆய்வுக் கட்டுரை ஒன்றைச் சமர்ப்பித்தார்.

### எழுதிய நூல்கள்

* *தமிழனே கேள்*, 1958
* *தமிழரும் தாத்தாவும்*, 1962
* *இலங்கைத் தமிழ் வரலாறும் இன்றைய நிலையும்*, 1999
* *இலங்கையில் விஸ்வகர்மா*, 2000
* *சிங்களவர் பூர்வீகம்*
* *இலங்கையில் சமாதானத் தேடல்*
* *இலங்கையின் இன நெருக்கடிக்குத் தீர்வென்ன?*, 2006

விருதுகள்
---------

* *சமூகசோதி* பட்டம் (பெரியபோரதீவு இந்து இளைஞர் கலாமன்றம்)
* *கலாவேந்தன்* பட்டம் (தினக்குரல் ஆசிரியர்)
* *கலாபூசணம்* (இலங்கை அரசு)

மறைவு
-----

பூ. ம. செல்லத்துரை களுவாஞ்சிக்குடி அரசினர் மருத்துவமனையில் சிகிச்சை பெற்ற நிலையில், 2016 பெப்ரவரி 11 வியாழக்கிழமை காலமானார்.

மேற்கோள்கள்
-----------

தளத்தில்  
பூ. ம. செல்லத்துரை எழுதிய
 ***நூல்கள்*** உள்ளன.

1. 1 2 3 4 5  வி. மைக்கல் கொலின். "இலங்கை தமிழர் வரலாறும் இன்றைய நிலையும்". 12 பெப்ரவரி 2016 அன்று பார்க்கப்பட்டது.
2. 1 2  "எழுத்தாளர்கள்: பூ. ம. செல்லத்துரை". tamilouthors.com. 12 பெப்ரவரி 2016 அன்று பார்க்கப்பட்டது.
3. ↑  "கலாபூஷணம் பூ.ம.செல்லத்துரை காலமானார்". தமிழ்மிரர். 12 பெப்ரவரி 2016. 12 பெப்ரவரி 2016 அன்று பார்க்கப்பட்டது.
தொலமியின் உலகப்படம், 15 ஆம் நூற்றாண்டில் மீளுருவாக்கப்பட்டது.
**தொலமியின் உலகப்படம்** (*Ptolemy's world map*) என்பது, கிபி 2 ஆம் நூற்றாண்டில், கிரேக்கச் சமூகத்தினால் அறியப்பட்ட உலகத்தின் நிலப்படம் ஆகும். இது கிபி 150ல் எழுதப்பட்ட தொலமியின் *ஜியோகிரபிக்கா* என்னும் நூலில் தரப்பட்ட விபரங்களை அடிப்படையாகக் கொண்டது. முதலில் வரையப்பட்ட படம் இதுவரை கிடைக்கவில்லை. ஆனால், நூல் 1300 ஆம் ஆண்டில் மீண்டும் கண்டுபிடிக்கப்பட்டபோது நூலில் காணப்பட்ட ஆயிரக்கணக்கான இடங்களின் விபரங்களைப் பயன்படுத்தி நிலப்படம் மீளவும் வரையப்பட்டது.

அகலக்கோடு, நெடுங்கோடு என்பவை முதல் முதலாகப் பயன்படுத்தப்பட்டதும், வானியல் கவனிப்புக்களின் அடிப்படையில் புவியின் அமைவிடங்கள் குறிக்கப்பட்டதும் தொலமியின் நிலப்படங்களிலேயே. இது நிலப்படங்களை உருவாக்குவதில் இவற்றின் குறிப்பிடத்தக்க பங்களிப்பு ஆகும். 9 ஆம் நூற்றாண்டில் *ஜியோகிரபிக்கா* கிரேக்க மொழியில் இருந்து அரபி மொழிக்கு மொழிபெயர்க்கப்பட்டது. அறிவியல் அடிப்படையிலானதும், எண் சார்ந்ததுமான உலகளாவிய ஆள்கூற்று முறை மத்தியகால இசுலாமிய, ஐரோப்பியச் சிந்தனைகளில் புரட்சிகரமான மாற்றங்களை ஏற்படுத்தியது.

உள்ளடக்கம்
----------

இந்த நிலப்படம், நாற்புறமும் நிலத்தல் சூழப்பட்ட இரண்டு கடல்களைக் காட்டுகிறது. ஒன்று நடுநிலக்கடல், மற்றது இந்தியப் பெருங்கடல். இந்தியப் பெருங்கடல் கிழக்கே தென் சீனக் கடல் வரை உள்ளது.ஐரோப்பா, மையக்கிழக்கு, இந்தியா, இலங்கை, மலாயத் தீவக்குறை, சீனா என்னும் இடங்களை இந்த நிலப்படம் உள்ளடக்குகிறது.

இந்த நிலப்படமும், *ஜியோகிரபிக்கா*வும், உரோமப் பேரரசின் கிழக்கு நோக்கிய விரிவாக்கத்துக்குப் பெருமளவில் உதவியிருக்கக்கூடும். 2 ஆம் நூற்றாண்டு முதல் இந்தியப் பெருங்கடல் முழுவதும் விரிவான வணிக நடவடிக்கைகள் இடம்பெற்று வந்தன. பல உரோம வணிக நிலைகளை இந்தியாவில் அடையாளம் கண்டுள்ளனர்.

குறிப்புக்கள்
-------------

1. ↑  Thrower, Norman Joseph William (1999). *Maps & Civilization: Cartography in Culture and Society*. University of Chicago Press. பன்னாட்டுத் தரப்புத்தக எண்:0-226-79973-5. .

வெளி இணைப்புக்கள்
-----------------

விக்கிமீடியா பொதுவகத்தில்,  
 ***Ptolemy maps***   
என்பதின் ஊடகங்கள் உள்ளன.
**தொலைகதிர் மருத்துவம்** (Teletherapy) என்பது கதிர்மருத்துவத்தின் ஒரு பகுதியாகும். இங்கு கதிர்வீச்சி மூலம் நோயாளியின் புறப்பரப்பிலிருந்து பொதுவாக 80 முதல் 100 செ.மீ தொலைவில் இருக்கும். கோபால்ட்-60, நேர்கோட்டு வேகவளர்த்திகள்( Clinac) பெரிதும் பயன்படுகின்றன. இன்று சிறப்பான பல கருவிகள் உள்ளன. மாறாக அண்மைக் கதிர் மருத்துவத்தில் (Brachytherapy) கதிர்வீச்சி மூலம் புற்று நோய்கண்ட திசுவினை அடுத்து அல்லது திசுவில் ஊன்றி இருக்குமாறு அமைத்து மருத்துவம் மேற்கொள்ளப்படுகிறது.
இங்கு கதிர் மூலமாக கோபால்ட்-60, சீசியம் -137, இரிடியம்-192, போன்ற கதிர் தனிமங்கள் பெரிதும் பயன்படுகின்றன.

தொலை கதிர் மருத்துவத்தில் மருத்துவத்திற்கான புற்றுநோய் கண்ட திசுத் திரள் உடலின் பரப்பிலிருந்து சில செ.மீ. ஆழத்தில் ( )இருக்கக்கூடும்.தொலைமருத்துவத்திற்கான கருவியிலிருந்து பரப்பில் விழும் கதிர் வீச்சசளவு மருத்துவத்திற்கான திட்டத் தொலைவில் முன்பே அளவிடபட்டு இருக்க வேண்டும்.முன்பு இவ்வளவு இராண்ஜனில் அளவிடப்பட்டது.கதிர்வீச்சளவிலிருந்து கதிர் ஏட்பளவிற்கு மாற்றவேண்டும்.இதற்கான காரணி ( ) என்று குறிக்கப்பட்டுள்ளது.ஆழத்தில் ( ) % க்காட்டில்கதிர் ஏற்பளவு குற்பிட்ட புலப்பரப்பிற்கு என்ன என்று காணவேண்டும் இதற்கான அட்டவணைகள் உள்ளன..இந்த அளவினை ஒவ்வொரு நாளும் எத்தனை நிமிடங்கள் கதிர் வீசப்படுகிறது என்று தெரிந்து கொள்ளவேணேடும்.இந்தப்பெருக்குத் தொகையினை புற்றுத்திசு எவ்வளவு அளத்தில் இருக்கிறது என்பதனையும் தெரிந்து அதன் இருமடியால் வகுத்தால் தினம் புற்றுபெறும் ஏற்பளவு தெரியும்.இது அடியில் கொடுக்கப்பட்டுள்ள து

  

ஏற்பளவு = E..R .%DD.t /d^2

இதில்

E என்பது ஒரு நிமிடத்தில் பரப்பபில் கதிர் வீச்சசளவு( Exposure rate)

R இராண்ஜனிலிருந்து ரேட் அளவிற்கு மாற்றும் காரணி ( Roentgen to rad factor) 

%DD விழுக்காட்டில் குறிப்பிட்ட ஆழத்தில் ஏற்பளவு percentage depth dose) 

t தினம் கதிர் வீச்சின் கால அளவு Daily treatment time(

d பரப்பிலிருந்து பற்றுத்திசுவின் ஆழம்.(depth)

மொத்த கதிர் ஏற்பளவினைக் காண எத்தனை நாட்கள் கதிர் மருத்துவம் மேற்கொள்ளப்பட்டது என்று தெரிந்து அதனால் பெருக்கி தெரிந்து கொள்ளலாம் 

புதிய அலகு முறையிலும் கணிக்கலாம்

  

பாபா அணு ஆராய்ச்சி மையம் குறிப்புகள்
**தொராண்டோ பல்கலைக்கழகம்** (*University of Toronto*) ஒரு அரச ஆய்வுப் பல்கலைக்கழகம். இது கனடாவில், ஒன்டாரியோ மாகாணத்தின், தொராண்டோ மாநகரில் அமைந்துள்ளது. 1827 ஆம் ஆண்டில் அமைக்கப்பட்ட இந்தப் பல்கலைக்கழகம் உலகின் சிறந்தவற்றில் ஒன்று. இதற்கு மூன்று வளாகங்கள் உள்ளன (சென். யோர்ச், ஸ்கார்பரோ, மிச்சசாகா). மருத்துவம், சட்டம், அறிவியல் ஆகிய துறைகளுக்கு இது சிறப்பாக அறியப்படுகிறது. இங்கு ஆயிரத்திற்கும் அதிகமான தமிழ் மாணவர்கள் பயில்கின்றனர். இன்சுலின், குருத்தணு, எதிர்மின்னி நுண்நோக்கி, பல்முனைத் தொடு இடைமுகம், கருந்துளை ஆகியவை இந்த பல்கலைக்கழகத்தில் கண்டுபிடிக்கப்பட்டவை.

இங்கு படித்த மாணவர்களில் சிலர் கனடிய ஆளுநர்களாகவும், கனடிய பிரதமர்களாகவும், நீதிபதிகளாகவும் பணியாற்றுகின்றனர். இங்கு படித்த பத்து மாணவர்கள் நோபல் பரிசை பெற்றுள்ளனர்.

கல்லூரிகளும் நிர்வாகமும்
------------------------

தொராண்டோ பல்கலைக்கழகத்தின் நிர்வாகம் சிலரை மையப்படுத்தியது அல்ல. தொடக்க காலத்தில் இருந்தே, நிர்வாகத்தை உறுப்புக் கல்லூரிகளும், பேராசிரியர்களும் பகிர்ந்துள்ளனர்.  இந்த பல்கலைக்கழகத்தை நிர்வாகிக்கும் குழு ஓரவை முறைமை முறையைக் கொண்டது. இந்தக் குழுவே பல்கலைக்கழகத்திற்கான நிதி ஒதுக்கீடு உள்ளிட்ட அனைத்து விவகாரங்களிலும் தலையிட்டு, செயல்பாடுகளை மேற்கொள்ளும்.  கனடாவின் முன்னாள் ஆளுநர்களில் ஒருவரோ, ஒன்ராறியோ மாகாண ஆளுநர்களில் ஒருவரோ பல்கலைக்கழகத்தின் துணைவேந்தராக பதவியேற்பார். நிர்வாகக் குழுவைச் சேர்ந்தவர்களால் தலைவர் தேர்ந்தெடுக்கப்படுவார்.

துறைகள்
-------

* கலை, அறிவியல்
* பயன்பாட்டு அறிவியல்
* கட்டிடக்கலை, வடிவமைப்பு, நிலத்தோற்றம்
* இசை
* வனவியல்
* தகவல்
* மருத்துவம்
* செவிலியர் பயிற்சி
* மருந்தகவியல்
* பல் மருத்துவம்
* சட்டம்
* மேலாண்மை

சான்றுகள்
---------

1. ↑  Ross, Murray G. (April 1972). "The dilution of academic power in Canada: The University of Toronto Act". *Minerva* (Springer Netherlands) **10** (2): 242–258. doi:10.1007/BF01682420.
2. 1 2  வார்ப்புரு:Cite canlaw

விக்கிமீடியா பொதுவகத்தில்,  
 ***தொராண்டோ பல்கலைக்கழகம்***   
என்பதின் ஊடகங்கள் உள்ளன.

வெளி இணைப்புகள்
---------------

* utoronto.ca
* தமிழ் வகுப்பு பரணிடப்பட்டது 2011-11-11 at the வந்தவழி இயந்திரம்
**மிக நீண்ட சங்கிலி கொழுப்பு அமிலம்** *(Very long chain fatty acid)* 22 அல்லது அதற்கு மேற்பட்ட கார்பன்களைக் கொண்டிருக்கும் கொழுப்பு அமிலமாகும். இவற்றின் உயிரியக்கவியல் எண்டோபிளாசுமிக் ரெட்டிகுலம் எனப்படும் அகக்கணிக வலையில் நிகழ்கிறது. மிக நீண்ட சங்கிலி கொழுப்பு அமிலங்கள் ஒரு செல்லின் மொத்த கொழுப்பு அமில உள்ளடக்கத்தில் சிறு சதவிகிதம் வரை பிரதிபலிக்கக்கூடும். 
பெரும்பாலான கொழுப்பு அமிலங்களைப் போலல்லாமல் மிக நீண்ட சங்கிலி கொழுப்பு அமிலங்கள் மைட்டோகாண்ட்ரியாவில் வளர்சிதை மாற்றமடைய மிக நீண்ட நேரம் எடுத்துக் கொள்கின்றன. மேலும் இவை சைட்டோபிளாசம் எனப்படும் உயிரணுக்கணிகத்திலுள்ள பெராக்சிசோம்களில் கண்டிப்பாக வளர்சிதை மாற்றமடைய வேண்டும்.

எக்சு குரோமோசோமுடன் தொடர்புடைய அட்ரினோலியுக்கோடிசுட்ரோபி நோய் மற்றும் செயல்படும் பெராக்சிசோம்கள் குறைவுடன் தொடர்புடைய செல்வெகர் நோய்க்குறி போன்ற சில பெராக்சிசோமல் கோளாறுகள் மிக நீண்ட சங்கிலி கொழுப்பு அமிலங்களின் திரட்சியுடன் தொடர்புடையதாக இருக்கலாம் .

முக்கியமான மிக நீண்ட சங்கிலி கொழுப்பு அமிலங்கள்
-----------------------------------------------

24 கார்பன்களைக் கொண்டிருக்கும் இலிக்னோசெரிக் அமிலம், 28 கார்பன்களைக் கொண்டிருக்கும் மண்டானிக் அமிலம், 30 கார்பன்களைக் கொண்டிருக்கும் மெலிசிக் அமிலம், 32 கார்பன்களைக் கொண்டிருக்கும் இலேசெரோயிக் அமிலம், 34 கார்பன்களைக் கொண்டிருக்கும் கெதோயிக் அமிலம், 35 கார்பன்களைக் கொண்டிருக்கும் செரோபிளாசுடிக் அமிலம் போன்றவை சில எடுத்துக்காட்டுகளாகும். செரோபிளாசுடிக் அமிலத்தில் மட்டும் கார்பன் ஒற்றைப்படை எண்ணிக்கையில் உள்ளது. இவைதவிர பல ஒற்றை நிறைவுறா மிக நீண்ட சங்கிலி கொழுப்பு அமிலங்களும் அறியப்படுகின்றன. நெர்வோனிக் அமிலம் (Δ15-24:1), சைமெனிக் அமிலம் (Δ17-26:1), இல்லுமெகியூயிக் அமிலம் (Δ21-30:1) போன்றவை ஒற்றை நிறைவுறா மிக நீண்ட சங்கிலி கொழுப்பு அமிலங்களுக்கு எடுத்துக்காட்டுகளாகும்.

மேற்கோள்கள்
-----------

1. ↑  Jakobsson, Andreas; Westerberg, Rolf; Jacobsson, Anders "Fatty acid elongases in mammals: their regulation and roles in metabolism" Progress in Lipid Research 2006, volume 45, pp. 237-249. எஆசு:10.1016/j.plipres.2006.01.004
2. ↑  "Very-long-chain fatty acids from the animal and plant kingdoms" Rezanka, Tomas Progress in Lipid Research 1989, volume 28, pp. 147-87. எஆசு:10.1016/0163-7827(89)90011-8
3. ↑  Kemp, Stephan and Watkins, Paul. "Very long-chain fatty acids". X-ald Database. 5 January 2013 அன்று பார்க்கப்பட்டது.
4. ↑  "Very long-chain acyl-CoA dehydrogenase deficiency". Genetics Home Reference, National Institutes of Health. 5 January 2013 அன்று பார்க்கப்பட்டது.
5. ↑  Řezanka, Tomáš; Sigler, Karel (2009). "Odd-Numbered Very-Long-Chain Fatty Acids from the Microbial, Animal and Plant Kingdoms". *Progress in Lipid Research* **48** (3–4): 206–238. doi:10.1016/j.plipres.2009.03.003. பப்மெட்:19336244.
முன்னேற்றக் கழகத்தின் நிறுவனத் தலைவர்களில் ஒருவர் .

வாழ்க்கை
--------

1987 ஆம் ஆண்டு அதிமுகவில் இணைந்த இவர் 1989 ஆம் ஆண்டு அதிமுகவில் வட்டச் செயலாளராகப் பொறுப்பு வகித்தார். பின்னர் 1996 ஆம் ஆண்டு மேலூர் நகர்மன்ற உறுப்பினராக தேர்ந்தெடுக்கப்பட்டார். பின்னர் அதிமுக நகரச் செயலாளராக ஆனார். 2000 ஆம் ஆண்டு மாநில இளைஞர் அணி செயலாளராக ஜெயலலிதாவால் அறிவிக்கப்பட்டார். அதன்பிறகு இவர் 2001, 2006, 2011 ஆம் ஆண்டுகளில் நடைபெற்ற தேர்தல்களில் அண்ணா திராவிட முன்னேற்ற கழக வேட்பாளராக மேலூர் தொகுதியில் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார். ஜெயலலிதா மறைவுக்குப் பிறகு தினகரன் அணியில் மிகத் தீவிரமாக அரசியலில் ஈடுபடத் தொடங்கினார். தினகரனின் அம்மா மக்கள் முன்னேற்றக் கழக மாநில அமைப்புச் செயலாளராக செயல்பட்டார். சில ஆண்டுகளாக புற்றுநோயால் பாதிக்கப்பட்டு சிகிச்சை பெற்று வந்த இவர், 2018, மே 11 அன்று மரணமடைந்தார்.

மேற்கோள்கள்
-----------

1. ↑  "List of MLAs from Tamil Nadu 2011" (PDF). Govt. of Tamil Nadu. 2012-03-20 அன்று மூலம் (PDF) பரணிடப்பட்டது. 2017-07-18 அன்று பார்க்கப்பட்டது.
2. ↑  "2001 Tamil Nadu Election Results, Election Commission of India" (PDF). 2010-10-06 அன்று மூலம் (PDF) பரணிடப்பட்டது. 2017-06-29 அன்று பார்க்கப்பட்டது.
3. ↑  "2006 Tamil Nadu Election Results, Election Commission of India" (PDF). 2018-06-13 அன்று மூலம் (PDF) பரணிடப்பட்டது. 2017-06-29 அன்று பார்க்கப்பட்டது.
4. ↑  "மேலூர் தொகுதியின் முன்னாள் அதிமுக எம்எல்ஏ ஆர்.சாமி மரணம்". *செய்தி*. தி இந்து தமிழ். 11 மே 2018. 12 மே 2018 அன்று பார்க்கப்பட்டது.
**சீமா பட்நாகர்** (Seema Bhatnagar) (பிறப்பு: சீமா சிறீவத்சவா) ஓர் இந்திய விஞ்ஞானி ஆவார். இவரது பணி புற்றுநோய்க்கெதிரான மருந்து கண்டுபிடிப்புத் துறையில் இருந்தது.  இவர் முதன்மையாக மார்பகப் புற்றுநோய்க்கான மருந்துகளை இலக்குகளைக் கொண்டிருக்கும் வேதித் தொகுப்பு அணுகுமுறைகளில் பணியாற்றுகிறார்.

கல்வி
-----

சீமா பட்நகர் 1992இல் இளம் அறிவியலில் பட்டம் பெற்ற பிறகு இலக்னோவின் இசபெல்லா தோபர்ன் கல்லூரியில் கரிம வேதியியலில் முதுகலைப் பட்டம் பெற்றார். (1994). இலக்னோவின் மத்திய மருந்து ஆராய்ச்சி நிறுவனத்தில் வேதியியலில் தனது ஆராய்ச்சியை முடித்தார் (1999). இவரது ஆய்வறிக்கை அமியா பிரசாத் பதுரியின் வழிகாட்டுதலின் கீழ் இருந்தது.

சொந்த வாழ்க்கை
--------------

பட்நாகர் இந்திய மாநிலமான உத்தரப்பிரதேசத்தின் இலக்னோ நகரில் பிறந்தார். பாதுகாப்பு ஆராய்ச்சி மற்றும் மேம்பாட்டு அமைப்பின் இணை இயக்குநராக இருந்த ராம் சந்திர சிறீவத்சவா என்பவருக்கும், மீரா சிறீவத்சவா என்பவருக்கும் மூத்த மகளாவார். இவர், ஒரு தகவல்தொழில்நுட்ப ஆலோசகரை மணந்தார். இவர்களுக்கு ஒரு மகனும், ஒரு மகளும் உள்ளனர்.

மேற்கோள்கள்
-----------

1. 1 2  "Amiya P. Bhaduri's research works - Central Drug Research Institute, Lucknow (CDRI) and other places". *ResearchGate*. 2018-10-06 அன்று மூலதளத்திலிருந்து பரணிடப்பட்டது எடுக்கப்பட்டது. 2018-08-10 அன்று பார்க்கப்பட்டது.
2. ↑  "Seema Bhatnagar". *researchgate.net*. Research Gate.

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* ISNI
* VIAF
* WorldCat

 |
**தொலெமி** அல்லது **தாலமி** (*Ptolemy*, /ˈtɒləmi/) என்று பொதுவாக அழைக்கப்படும், **குளோடியசு தொலெமாயெசு** (Claudius Ptolemaeus, கிரேக்க மொழி: Κλαύδιος Πτολεμαῖος, இலத்தீன்: *Claudius Ptolemaeus*; அண். கிபி 90 – அண். 168) ஒரு புவியியலாளரும், வானியலாளரும், சோதிடரும் ஆவார். இவர் கிரேக்க மொழி பேசியவர். உரோமரின் கீழிருந்த எகிப்த்தில், கிரேக்கப் பண்பாட்டினராக இவர் வாழ்ந்தார். இவர் கிரேக்கப் பண்பாட்டைத் தழுவிக்கொண்ட ஒரு எகித்தியராகவும் இருக்கக்கூடும். இவருடைய குடும்பப் பின்னணி பற்றியோ, உருவ அமைப்புப் பற்றியோ, விபரங்கள் எதுவும் கிடைக்கவில்லை. எனினும் அவர் எகித்தில் பிறந்தவர் என்பதே பலரது கருத்தாகும்.

தொலெமி, துறைசார் அறிவியல் நூல்கள் பலவற்றை எழுதியுள்ளார். அவற்றுள் மூன்று நூல்கள், பிற்காலத்து, இசுலாமிய மற்றும் ஐரோப்பிய அறிவியல் தொடர்பில் முக்கியத்துவம் பெற்றவையாக விளங்குகின்றன. ஒன்று, வானியல் துறைசார் நூலாகிய அலுமாகெசிட்டு (Almagest) என்பதாகும். அலுமாகெசிட்டு என்பது கிரேக்க மொழியில் *பெரு நூல்* ("The Great Treatise") எனப் பொருள்படும். அடுத்தது, *சியோகிரஃபியா* என்னும் புவியியல் தொடர்பான நூல். இது, கிரேக்கர்களும், உரோமர்களும் அறிந்திருந்த புவியியல் பற்றிய முழுமையான விளக்க நூல் ஆகும். மூன்றாவது, ஒரு சோதிட நூல். *நான்கு நூல்கள்* என்ற பொருள் தரும் *இடெட்டிராபிப்புலோசு* என்பதே நூலின் பெயர். இதிலே சாதகம் முதல் அரிசுட்டாட்டிலின் இயற்கைத் தத்துவம் வரை எடுத்தாண்டுள்ளார்.
**சீமா நந்தா** (*Seema Nanda*) என்பவர் ஓர் இந்தியக் கணிதவியலாளர் ஆவார். இவர் தன்னுடைய ஆராய்ச்சியில் உயிரியல், பொறியியல் மற்றும் நிதி சார்ந்த பிரச்சனைகளுக்கு கணிதத்தை பயன்படுத்தினார். கணிதவியலையும் மற்றும் கணக்கீடுகளையும் பயன்படுத்தி அன்றாட உலகியல் பிரச்சனைகளுக்கு தீர்வு காண்பதே இவருடைய ஆராய்ச்சி ஆர்வத்தின் முதன்மை நோக்கமாகத் திகழ்கிறது .

கல்வி
-----

நியூயார்க் பல்கலைக் கழகத்தின் கோரண்ட்டு கணித அறிவியல் நிறுவனத்தில் இவர் தனது கணித கல்வியை முடித்தார். தன்னுடைய முனைவர் பட்டத்தையும் இதே அறிவியல் நிறுவனத்தில் 1998 ஆண்டு பெற்றார். இவரது முனைவர் பட்ட ஆய்வு களமானது. நிகழ்தகவு கோட்பாடுகள் என்ற தலைப்பில் இருந்தது. சார்லசு எம் நியூமேன் என்பவர் இவருக்கு வழிகாட்டிப் பேராசிரியராக இருந்தார்.

தொழில்
------

பெங்களூரிலுள்ள உள்ள டாடா அடிப்படை ஆராய்ச்சிக் கழகம் நிறுவனத்தில் தற்போது உள்ள நிலையில் பணிபுரிவதற்கு முன்னதாக இவர் டென்னசி பல்கலைக்கழகத்திலும் ஆர்வி மத்து கல்லூாரியிலும் பல்துறை கல்விசார் பதவிகளை வகித்தார். நியூயார்க் நகரத்தில் உள்ள ஒரு முதலீடு வங்கியில் அளவீட்டு பகுப்பாய்வாளராக பணியில் இருந்த இவர், கூட்டுருவாக்க பெருநிறுவனத்தில் பணியாற்றுவதில் இருந்து விடுபட்டு 2004 ஆம் ஆண்டில் கல்வி ஆராய்ச்சியாளராக பணியாற்றுவதற்கு முன்வந்தார். தற்போது இந்திய இளைஞர்களை கணிதம் மற்றும் அறிவியல் துறைகளில் ஆர்வம் காட்ட ஊக்குவித்து வருகிறார். கல்வியின் மூலம் பெண்களின் நிலையை மேம்படுத்த 2012 இல் லியோரா அறக்கட்டளை என்ற தன்னார்வ தொண்டு நிறுவனத்தை நிறுவினார்.

விருதுகள்
---------

1996-ஆம் ஆண்டில் இவருக்கு [[பெல்லா மான்னல் பரிசு வழங்கப்பட்டது. நியூயார்க் பல்கலைக்கழகத்தில் கணிதத் துறையில் சிறந்து விளங்கும் மாணவிகளுக்கு இப்பரிசு கொடுக்கப்படுகிறது.

மேற்கோள்கள்
-----------

1. ↑  Home page பரணிடப்பட்டது 2014-10-21 at the வந்தவழி இயந்திரம், Tata Institute, retrieved 2015-02-17.

வெளிஇணைப்பு
-----------

* Leora Trust
***ராஜகோபால குலசேகரன்*** (*R. K. Shekhar*, 21 ஜூன் 1933 - 30 செப்டம்பர் 1976) மலையாள திரைப்படங்களில் பணியாற்றிய ஒரு இந்திய இசையமைப்பாளர் ஆவார் . இவர் 52 திரைப்படங்களில் 127 பாடல்களுக்கு (மலையாளத்தில் மட்டும் 23) இசையமைத்தார். மேலும் 100 இக்கும் மேற்பட்ட படங்களுக்கு இசை நடத்துனராக இருந்தார். இவர் இசையமைப்பாளர் ஏ. ஆர். ரகுமானின் தந்தை ஆவார். 
இவர் இசையமைத்த முதல் பாடல் "சோட்டா முதல் சுடலா வரே" ("தொட்டிலிலிருந்து கல்லறை வரை"), என்பதாகும். இப்பாடல் பழசி ராஜா (1964) திரைப்படத்திற்காக இசையமைக்கப்பட்டு கேரளாவில் பெரிய வெற்றி பெற்றது.

தனிப்பட்ட வாழ்க்கை
------------------

ஆர்.கே.சேகர் கஸ்தூரியை திருமணம் செய்தார். இவர்களது திருமணம் ஆந்திரப் பிரதேசம், திருப்பதியில் அமைந்துள்ள திருமலை வெங்கடேஸ்வரர் கோயிலில் நடைபெற்றது. சேகர் மற்றும் கஸ்தூரிக்கு ஏ. ஆர். ரைஹானா, ஏ. ஆர். ரகுமான், பாத்திமா ரபீக் மற்றும் இஷ்ரத்கத்ரே ஆகிய நான்கு பிள்ளைகள் உள்ளனர். சேகர் 1976ஆம் ஆண்டு செப்டம்பர் 30 ஆம் திகதி அன்று தனது 43 வது வயதில் இறந்தார். ஜி. வி. பிரகாஷ் குமார் இவரது பேரன் ஆவார்.

மேற்கோள்கள்
-----------

1. ↑  "His father's son: How AR Rahman's father RK Shekhar made his mark as a composer and arranger". Scoll.in.
2. ↑
**ட்** (About this soundட் (உதவி·தகவல்)) தமிழ் மொழியின் எழுத்துகளில் ஒன்று. இது தமிழ் நெடுங்கணக்கில் பதினெட்டாவது எழுத்து. இது மொழியின் ஓர் ஒலியையும், அவ்வொலியைக் குறிக்கும் வரிவடிவத்தையும் குறிக்கும். இவ்வெழுத்தை "டகர மெய்" அல்லது "டகர ஒற்று" என்பர். எனினும் பொதுப் பேச்சு வழக்கிலும், பிள்ளைகளுக்கு எழுத்து கற்பிக்கும்போதும் இவ்வெழுத்தை "இட்டன்னா" என வழங்குவர்.

"ட்" இன் வகைப்பாடு
------------------

தமிழ் எழுத்துகளின் உள்ள உயிரெழுத்து, மெய்யெழுத்து என்னும் இரண்டு வகைகளில் **ட்** மெய்யெழுத்து வகையைச் சேர்ந்தது. மெய்யெழுத்துகள் அரை மாத்திரை அளவே ஒலிக்கும் தன்மை வாய்ந்தன. இதனால் இவ்வெழுத்தும் அரை மாத்திரை அளவுடனேயே ஒலிக்கும்

தமிழ் எழுத்துகளில் மெய்யெழுத்துகள் வல்லினம், மெல்லினம், இடையினம் என மூன்று இனங்களாகப் பிரிக்கப்பட்டுள்ளன. இவற்றில் *ட்* வல்லின மெய் வகையைச் சேர்ந்தது. இவ்வெழுத்து, வன்மையான ஓசை உடையது ஆதலால் வல்லின வகையுள் சேர்க்கப்பட்டுள்ளது.

இனவெழுத்துகள்
-------------

எழுத்து ஒலியின் பிறப்பிடம் (இடம்), முயற்சி என்பவற்றின் அடிப்படையில் எழுத்துக்களை இனங்களாகப் பிரிப்பதுண்டு. அது போலவே பொருள், வடிவு என்பவற்றாலும் இனங்கள் பிரிக்கப்படுகின்றன. ஒலியின் பிறப்பிடம், முயற்சி என்பவற்றின் அடிப்படையில் பார்க்கும்போது **ட்**, **ண்** என்னும் இரண்டும் நாக்கின் நுனி மேல்வாயின் முன் பகுதியைப் பொருந்த உருவாவதால் **ட்**, **ண்** இரண்டும் ஒன்றுக்கு ஒன்று இன எழுத்தாக அமைகின்றன..

குறிப்புகள்
-----------

1. ↑  *தொல்காப்பியம் எழுத்ததிகாரம் - இளம்பூரணர் உரை*, 2006 பக். 11
2. ↑  இளவரசு, சோம. 2009. பக். 44, 46

உசாத்துணைகள்
------------

* இளவரசு, சோம. *நன்னூல் எழுத்திகாரம்*, மணிவாசகர் பதிப்பகம், சென்னை. 2009 (நான்காம் பதிப்பு).
* சுப்பிரமணியன், சி. *பேச்சொலியியல்*, நாட்டார் வழக்காற்றியல் ஆய்வு மையம், பாளையங்கோட்டை, 1998.
* *தொல்காப்பியம் எழுத்ததிகாரம் - இளம்பூரணர் உரை*, சாரதா பதிப்பகம், சென்னை. 2006 (இரண்டாம் பதிப்பு)
* பவணந்தி முனிவர், *நன்னூல் விருத்தியுரை*, கமல குகன் பதிப்பகம், சென்னை. 2004.
* வேலுப்பிள்ளை, ஆ. *தமிழ் வரலாற்றிலக்கணம்*, குமரன் புத்தக இல்லம், கொழும்பு. 2002.
**டேன்டி கெய்பிரியல் ரோசட்டி** (Dante Gabriel Rossetti) இவர் ஒரு ஆங்கில கவிஞர், ஓவியர் மற்றும் மொழி பெயர்ப்பாளர் ஆவார். அவர் 1848 ல் 'ப்ரி-ரேப்பலைட் ப்ரதர்ஹுட்' இயக்கத்தை வில்லியம் ஹால்மேன் ஹன்ட் மற்றும் ஜான் எவரெட் மிலைஸ் போன்றோருடன் இணைந்து நிறுவினார். அவர் அடுத்த தலைமுறை கலைஞர்கள் மற்றும் எழுத்தாளர்களுக்கு சிறந்த முன் உதாரணமாக திகழ்ந்தார். அவர்களில் வில்லியம் மோரிஸ் மற்றும் எட்வர்ட் புருன் ஜோன்ஸ் ஆகியோர் குறிப்பிடத்தக்கவர்களாவர். அவருடைய படைப்புகள் குறியீட்டியம் வாயிலாக கருத்துக்களை வெளிப்படுத்தும் ஐரோப்பிய கலைஞர்களை வெகுவாக ஈர்த்தது. அவருடைய படைப்புகள் அழகியல்சார் இயக்கத்திற்கு ஒரு முன்னோடியாக திகழ்ந்தன. மேலும் அவை புலனுணர்வு மற்றும் இடைக்கால புனருத்தாரணங்களை பிரதிபலிக்கும் வகையில் அமைந்துள்ளன. 

அவருடைய முற்கால கவிதைகளில் ஜான் கீட்ஸின் தாக்கத்தை உணர இயலும். பிற்கால கவிதைகளானவை எண்ணங்கள் மற்றும் உணர்வுகளை ஒன்றிணைக்கும் வகையில் அமைந்துள்ளன. குறிப்பாக அவருடைய 'த ஹவுஸ் ஆப் லைஃப்' என்னும் கவிதைத் தொடரில் இப்பண்புகளை காண இயலும். அவருடைய படைப்புகளில் கவிதையும் உருவமும் பின்னிக்கொண்டு இருப்பதை உணர முடியும். அவர் தன்னுடைய ஓவியங்களை பிரதிபலிக்கும் வகையில் கவிதைகளை எழுதியுள்ளார். உதாரணமாக அவருடைய கவிதையான 'த கர்ள்ஹுட் ஆஃப் மேரி வெர்ஜின்' (1849) ல் தொடங்கி 'அஸ்டார்ட் ஸிரியாகா' (1877) வரையிலான கவிதைகள் இதில் அடங்கும். மேலும் கவிதைகளை விளக்கும் வகையில் ஓவியங்களையும் வரைந்துள்ளார். அவருடைய தங்கை 'கிறிஸ்டினா ரோசட்டி' எழுதிய 'கோப்லின் மார்கெட்' என்ற கவிதைக்கு அவர் ஓவியம் வரைந்தது குறிப்பிடத்தக்கது.

இவரது சில ஓவியங்கள்
-------------------

* திராயின் கெலன், 1863*திராயின் கெலன்*, 1863
* த ப்ளஸட் டேமோசல் (1871–1878)*த ப்ளஸட் டேமோசல்* (1871–1878)
* லிலித் (1868)*லிலித்* (1868)

மேற்கோள்கள்
-----------

1. ↑  Wilson, Scott. *Resting Places: The Burial Sites of More Than 14,000 Famous Persons*, 3d ed.: 2 (Kindle Location 40729). McFarland & Company, Inc. Publishers. Kindle Edition.
2. ↑  Treuherz et al. (2003), pp. 15–18.
3. ↑  "Lady Lilith, Dante Gabriel Rossetti, 1868". 21 August 2010 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* France
* BnF data
* ஜெர்மனி
* United States
* ஆத்திரேலியா

 |
| கலைஞர் | 
* ஓக்லாந்து
* தெற்கு ஆத்திரேலியா
* KulturNav
* விக்டோரியா
* Photographers' Identities
* RKD Artists
* Te Papa (New Zealand)
* ULAN

 |
| மக்கள் | 
* Deutsche Biographie
* Trove

 |
| மற்றவை | 
* SNAC

 |
**பூ.சா.கோ. கலை அறிவியல் கல்லூரி** *(P.S.G College of Arts and Science)*

* இந்தியாவின் தமிழ்நாடு கோயம்புத்தூரில் உள்ள கலை மற்றும் அறிவியல் கல்லூரி ஆகும். இக்கல்லூரி 1947 இல் ஜி.ஆர். கோவிந்தராஜலு, ஜி.ஆர். தாமோதரனால் நிறுவப்பட்டது. பூளைமேடு சாமநாயுடு கோவிந்தசாமி நாயுடு என்பவரின் நினைவாக பூ.சா.கோ. என்னும் பெயர் வைக்கப்பட்டது.

வரலாறு
------

1947 இல் பி.எஸ்.ஜி. மற்றும் சன்ஸ் அறக்கட்டளைகளால் தொடங்கப்பட்டது; இது 1926 இல் பி.எஸ். கோவிந்தசாமி நாயுடுவின் நான்கு மகன்களால் நிறுவப்பட்டது. இந்தக் கல்லூரி 1978 வரை சென்னைப் பல்கலைக்கழகத்துடன் இணைக்கப்பட்டது. கல்லூரி தன்னாட்சி பெற்றது மற்றும் 1978 முதல் பாரதியார் பல்கலைக்கழகத்துடன் இணைக்கப்பட்டது. தன்னாட்சி அந்தஸ்தைப் பெற்ற தமிழ்நாட்டின் முதல் கலை மற்றும் அறிவியல் கல்லூரியில் இதுவும் ஒன்றாகும். அக்டோபர் 2004 இல் பல்கலைக்கழக மானிய ஆணையம் (இந்தியா) அமைப்பால், இந்தக் கல்லூரி, சிறந்த திறனுக்கான கல்லூரி என அடையாளம் காணப்பட்டது. இது நாட்டின் 47 கல்லூரிகளில் ஒன்றாகும், மாநிலத்தில் 8 மற்றும் பாரதியார் பல்கலைக்கழகத்தில் ஒரே ஒரு கல்லூரி. தேசிய மதிப்பீட்டு மற்றும் அங்கீகார கவுன்சில் (என்ஏஏசி)-ஆல், இந்தக் கல்லூரி ஐந்து நட்சத்திர மட்டத்தில் அங்கீகாரம் பெற்றது; மற்றும் 2001 ஆம் ஆண்டில் ஐஎஸ்ஓ 9001: 1994 சான்றளிக்கப்பட்ட நிறுவனமாகவும், பின்னர், 2003 முதல் ஐஎஸ்ஓ 9001: 2000 சான்றளிக்கப்பட்ட நிறுவனமாகவும் மாறியது.

படிப்புகள்
----------

இந்த நிறுவனம் பதினெட்டு துறைகளில் முனைவர் பட்டத் திட்டங்களைத் தவிர 40 இளங்கலைப் படிப்புகள் (உதவித் துறைகளில் 16 மற்றும் சுயநிதித் துறைகளில் 24, மற்றும் 26 முதுகலைப் படிப்புகள் (உதவிபெறும் துறைகளில் 15 மற்றும் சுயநிதித் துறைகளில் 11) வழங்குகிறது. 

இந்த கல்லூரியில் "ஸ்கூல் ஆஃப் காமர்ஸ்" என்ற பெயரில் ஒரு தனி வர்த்தக பீடம் உள்ளது, மொத்தம் 2.75 லட்சம் சதுர அடி பரப்பளவில் வடிவமைக்கப்பட்டுள்ளது. இதில் 85 வகுப்பறைகள், நான்கு கணினி ஆய்வகங்கள், இரண்டு மாநாட்டு அரங்குகள் உள்ளன. தவிர, குறிப்பிட்ட துறைகளுடன் 10 தொகுதிகள் உள்ளன; ஜி.ஆர்.டி. ஆடிட்டோரியம், நூலக மண்டபம், மூன்று மாநாட்டு மண்டபம், உட்புறக் கூடைப்பந்து, கைப்பந்து, பூப்பந்து மைதானங்கள் உள்ளன; மற்றும் முழு தடகள மைதானமும் உள்ளது. கால்பந்து, கிரிக்கெட் மற்றும் ஹாக்கி மைதானமும் வளாகத்தில் உள்ளன.

நூலகம்
------

சுமார் 400 வாசகர்களுக்கு அமரக்கூடிய திறன் கொண்ட 24,200 சதுர அடி பரப்பளவில் நூலகம் கட்டப்பட்டுள்ளது. இது நன்கு கையிருப்பில் உள்ள மற்றும் தற்போது பல்வேறு பாடங்களில் 1,20,000 க்கும் மேற்பட்ட தொகுதிகளின் தொகுப்பைக் கொண்டுள்ளது. வாழ்க்கை அறிவியல், இயற்பியல் அறிவியல், வேதியியல் அறிவியல், வணிக ஆய்வுகள், பொருளாதாரம், மனிதநேயம் மற்றும் சமூக அறிவியல் ஆகிய துறைகளில் சமீபத்திய வெளியீடுகள் தொடர்ச்சியாக சேகரிப்பில் சேர்க்கப்படுகின்றன. தேசிய மற்றும் சர்வதேச புகழ்பெற்ற 225 பத்திரிகைகளையும் நூலகம் சந்தா செய்கிறது. அனைத்து முக்கிய தேசிய நாளிதழ்களும் நூலகத்தில் குழுசேர்ந்துள்ளன. கல்லூரி நூலகம் முழுமையாக தானியங்கி மற்றும் கணினி மூலம் பயனர் சேவைகளை வழங்குகிறது. நூலகத்தில் வைஃபை வசதியும் உள்ளது.

வெளி இணைப்புகள்
---------------

* அதிகாரப்பூர்வ இணையதளம்



1. ↑  "About us, PSG CAS". PSG CAS. 2017-06-06 அன்று மூலம் பரணிடப்பட்டது. 2017-04-07 அன்று பார்க்கப்பட்டது.
2. ↑  .
3. ↑  "Courses at PSG CAS". PSG CAS. 2017-04-07 அன்று பார்க்கப்பட்டது.
[*தொடர்பிழந்த இணைப்பு*]
4. ↑  "inauguration of school of commerce". The Hindu. .
5. ↑  "Cutoff marks for arts and science". The Hindu. .